
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS 
DĖL UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ ĮSTATŲ PAKEITIMO

2018 m. balandžio      d.  Nr. AG-
Šakiai

	Vadovaudamasis Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1 punktu, Atstovavimo savivaldybei bendrovėse taisyklių, patvirtintų rajono savivaldybės administracijos direktoriaus 2007 m. liepos 12 d. įsakymu Nr. AT-889 „Dėl Atstovavimo savivaldybei bendrovėse taisyklių tvirtinimo“ (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija), 6 punktu bei atsižvelgdamas į tai, kad Šakių rajono savivaldybei priklauso 507640 vnt. uždarosios akcinės bendrovės „Šakių šilumos tinklai“ akcijų, kurios suteikia 100 proc. balsų, ir į uždarosios akcinės bendrovės „Šakių šilumos tinklai“ 2018 m. balandžio 11 d. raštą Nr. R-159:
	1. Pakeičiu uždarosios akcinės bendrovės „Šakių šilumos tinklai“ (įmonės kodas Juridinių asmenų registre – 174409393, buveinės adresas – Šakiai, Gimnazijos g. 22/2) įstatų 32 punktą ir jį išdėstau taip::
[bookmark: _GoBack]	„32. Bendrovės vadovą renka, atšaukia bei atleidžia, nustato jo atlyginimą, tvirtina pareiginius nuostatus, skatina jį ir skiria nuobaudas rajono savivaldybei nuosavybės teise priklausančių bendrovės akcijų suteikiamas turtines ir neturtines teises įgyvendinanti institucija. Bendrovės vadovas renkamas konkurso tvarka. Su Bendrovės vadovu sudaroma terminuota darbo sutartis. Darbo sutartį su Bendrovės vadovu Bendrovės vardu pasirašo rajono savivaldybei nuosavybės teise priklausančių bendrovės akcijų suteikiamas turtines ir neturtines teises įgyvendinanti institucija. Bendrovės vadovas pradeda eiti pareigas nuo jo išrinkimo dienos, jeigu su juo sudarytoje sutartyje nenustatyta kitaip. Bendrovės vadovas priimamas į darbą 5 metų kadencijai. Tas pats asmuo Bendrovės vadovu gali būti renkamas ne daugiau kaip dvi kadencijas iš eilės. Pasibaigus pirmajai kadencijai, Bendrovės vadovas gali būti renkamas antrajai 5 metų kadencijai, atsižvelgiant į tai, ar Bendrovės vadovo pirmosios kadencijos laikotarpiu Bendrovė pasiekė visus jai nustatytus veiklos tikslus. Bendrovės pasiektų veiklos tikslų atitiktis jai nustatytiems tikslams vertinama rajono savivaldybės tarybos nustatyta tvarka. Pasibaigus antrajai kadencijai, Bendrovės vadovas yra atšaukiamas iš pareigų. Sprendimą dėl Bendrovės vadovo atšaukimo ir darbo sutarties nutraukimo priima rajono savivaldybei nuosavybės teise priklausančių bendrovės akcijų suteikiamas turtines ir neturtines teises įgyvendinanti institucija.“
	2. Patvirtinu pakeistų uždarosios akcinės bendrovės „Šakių šilumos tinklai“ įstatų naują redakciją (pridedama).
	3. Įgalioju uždarosios akcinės bendrovės „Šakių šilumos tinklai“ generalinį direktorių Laimutį Kasparavičių pasirašyti pakeistus naujos redakcijos įstatus ir pateikti juos įregistruoti Juridinių asmenų registre teisės aktų nustatyta tvarka ir terminais.
	4. Pripažįstu netekusiais galios uždarosios akcinės bendrovės „Šakių šilumos tinklai“ įstatus, patvirtintus rajono savivaldybės administracijos direktoriaus 2017 m. lapkričio 30 d. įsakymu Nr. AG-232 „Dėl uždarosios akcinės bendrovės „Šakių šilumos tinklai“ įstatų pakeitimo“, nuo pakeistų naujos redakcijos įstatų įregistravimo Juridinių asmenų registre dienos.
	Šis įsakymas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius							Dainius Grincevičius

